
PËR NJË SHTESË FONDI NË BUXHETIN E VITIT 2012, MIRATUAR PËR INSTITUTIN E STATISTIKAVE, PËR ORGANIZIMIN DHE ZBATIMIN E REGJISTRIMIT TË NJËSIVE EKONOMIKE BUJQËSORE

Në mbështetje të nenit 100 të Kushtetutës, të ligjit nr. 10 201, datë 17.12.2009 “Për regjistrimin e përgjithshëm të njësive ekonomike bujqësore”, të ndryshuar, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI:

1. Institutit të Statistikave, në buxhetin e miratuar për vitin 2012, t’i shtohet fondi me shumën  28 000 000 (njëzet e tetë milionë) lekë, për shpenzime për paga personeli (anketues) për organizimin dhe zbatimin e projektit të regjistrimit të përgjithshëm të njësive ekonomike bujqësore.
2. Efekti financiar të përballohet nga fondi rezervë i Buxhetit të Shtetit, të miratuar për vitin 2012.
3. Ngarkohen Ministria e Financave dhe Instituti i Statistikave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

